|  |  |
| --- | --- |
| **Izglītības iestādes jautājums** | **VIAA atbilde** |
| Vai mēs varam pieteikties uz izsludināto izglītības iestāžu atlasi ar moduļu vai moduļu kopām no Profesionālās izglītības programmām, ne tikai no Profesionālās izglītības programmām Tālākizglītībā? (PAPILDINĀTS 22.05.2020.) | Izglītības iestāde 5.mācību kārtā var pieteikt moduli vai moduļu kopu tikai no modulārās profesionālās izglītības programmas profesionālajā tālākizglītībā.  Informējam, ka Izglītības kvalitātes valsts dienests (IKVD) atbilstoši Ministru kabineta 2016.gada 20.decembra noteikumu Nr.831 “Izglītības iestāžu, eksaminācijas centru, citu Izglītības likumā noteiktu institūciju, vispārējās un profesionālās izglītības programmu akreditācijas un izglītības iestāžu vadītāju profesionālās darbības novērtēšanas kārtība” 61.punkta noteikumiem bez ekspertu komisijas ziņojuma, pamatojoties uz sertifikācijas institūcijas atzinumu par izglītības programmu, kas paredz sertifikāciju, izskata akreditētas izglītības iestādes iesniegumu par jaunas izglītības programmas akreditāciju (izņemot izglītības programmu ar atšķirīgu īstenošanas formu) un pieņem lēmumu akreditēt profesionālās tālākizglītības programmu, ja izglītības iestāde īsteno Latvijas izglītības klasifikācijai atbilstošu tai pašai izglītības programmu kopai piederīgu tā paša vai augstāka profesionālās kvalifikācijas līmeņa akreditētu profesionālās vidējās izglītības, arodizglītības, profesionālās pamatizglītības programmu, profesionālās tālākizglītības programmu vai akreditētam studiju virzienam atbilstošu profesionālās augstākās izglītības programmu.  Līdz ar to, ja izglītības iestādei ir akreditēta profesionālās izglītības programma, izglītības iestāde, iesniedzot iesniegumu IKVD, var saņemt akreditāciju modulārai profesionālās izglītības programmai profesionālajā tālākizglītībā, bez ekspertu komisijas ziņojuma. |
| Kāds stundu skaits ir jānorāda tehniskajā piedāvājumā attālinātai studiju kursa apguvei, ja tiešsaistes konferencēs plānotas 40 vai 60 stundas, pārējais laiks ir patstāvīgais studiju darbs, ar izrakstītu stundu sadalījumu konkrētiem darbiem un nodevumiem? | 19.05.2020. ir aktualizēts un ievietots mājas lapā: <http://viaa.gov.lv/lat/pieauguso_izglitiba/izglitibas_iestadem/atlases/> Attālinātā mācību procesa organizācijas apraksts (Nolikuma 4.pielikums), kurā pretendentam jānorāda kopējais programmas stundu sadalījums, ietverot tajā stundas, kas paredzētas patstāvīgo darbu veikšanai (izdales materiāliem, prezentācijām, videolekcijām) un pārbaudes darbiem. Savukārt Nolikuma 2.pielikumā (tehniskajā piedāvājumā) ir jānorāda kopējais programmas stundu skaits. |
| Vai pareizi saprotam, neformālās izglītības pakalpojumu sniedzēji šoreiz nav aicināti piedalīties projektā? | Jā, Attālināto mācību kārtā nav iekļautas neformālās izglītības programmas. Šajā kārtā izglītības iestāde var pieteikt vienu vai vairākas izglītības programmas:   * profesionālās pilnveides izglītības programmu; * moduli vai moduļu kopu no modulārās profesionālās izglītības programmas profesionālajā tālākizglītībā; * augstākās izglītības iestādes studiju kursu vai studiju moduli. |
| Vēlamies piedalīties attālināto mācību kārtā, mums ir akreditētas profesionālās pilnveides programmas **valodās** ( latviešu, angļu, vācu. krievu, spāņu). Vēl ir divas akreditētas profesionālās pilnveides programmas **datorzinībās.** Vai ir iespēja piedalīties ar šādām programmām? | Akreditēta izglītības iestāde var iesniegt Nozarei atbilstošu licencētu profesionālās pilnveides izglītības programmu, kuras īstenošanu ir iespējams nodrošināt attālināti, **izņemot valodas apguvi.**  Profesionālās pilnveides izglītības programmas datorzinībās var tikt iekļautas Elektronisko un optisko iekārtu ražošana, informācijas un komunikācijas tehnoloģijas nozares piedāvājumā, ja attiecīgo izglītības programmu ir iespējams īstenot attālināti.  Vēršam Jūsu uzmanību, ka atbilstoši Nolikuma 33.punktam Pretendentam ir jāsniedz informācija par izglītības programmas nodrošināšanu attālināti, sagatavojot Attālinātā mācību procesa organizācijas aprakstu (Nolikuma 4.pielikums, kas ir aktualizēts 19.05.2020. un ievietots mājas lapā: <http://viaa.gov.lv/lat/pieauguso_izglitiba/izglitibas_iestadem/atlases/>). |

|  |  |
| --- | --- |
| Aizpildot tehniskā piedāvājuma veidlapu par profesionālās pilnveides programmu, radies jautājums par aili "Profesionālās pilnveides izglītības programmas akreditācija" - termiņš no (dd.mm.gggg.) un termiņš lidz (dd.mm.gggg.).   Ko tur norādīt gadījumā, kad licencētu programmu īsteno akreditēta izglītības iestāde un atsevišķa programmas akreditācija nav paredzēta? | Tehniskajā piedāvājumā par profesionālās pilnveides izglītības programmu ir jānorāda **izglītības iestādes akreditācijas periods** profesionālās pilnveides izglītības programmas īstenošanai.  Informējam, ka mājas lapā: <http://viaa.gov.lv/lat/pieauguso_izglitiba/izglitibas_iestadem/atlases/> ir ievietots aktualizēts Nolikuma 2.pielikums. |
| Vai, tad, ja izglītības iestādes nosaukums atšķiras no dibinātāja nosaukuma, 1.punktā norādām izglītības iestādes nosaukumu un reģistrācijas numuru un 4.punktā attiecīgi dibinātājā juridisko statusu, dibinātāja nosaukumu un dibinātāja nodokļu maksātāja numuru? | Ņemot vērā, ka sadarbības līgumu par projekta īstenošanu VIAA slēdz ar nodokļu maksātāju, tad, situācijā, ja izglītības iestāde nav nodokļu maksātājs, pieteikuma 4.punktā  norāda izglītības iestādes dibinātāja nosaukumu  un dibinātāja nodokļu maksātāja numuru. |